Jeg har været single i perioder de seneste 10 år, og nu higer jeg efter stabilitet i mit liv. Jeg vil så gerne finde en af dele livet med, inden det er for sent. Jeg er 55 år. Kan du kaste lys over mit kærlighedsliv?
Først har jeg lyst til at sige, at det er aldrig for sent at finde kærligheden, uanset hvor gammel man er. Når det er sagt, fornemmer jeg, at du skal finde ud af, hvad der begrænser dig. Jeg har set på dit tarotkompas, og jeg tror, det handler om din far – eller den mand, der udfyldte en fars rolle i din barndom. Der er noget der, du ikke har fået bearbejdet, og det vil jeg anbefale dig at gøre. Jeg fornemmer, du er blevet svigtet af din far, og efterfølgende har dine kærester svigtet dig. Du skal rydde op i din fortid, og når du har gjort det, vil du være klar til at møde kærligheden. Som jeg ser det, sker det inden for de næste to år.